
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 141
                                                              din 28 iunie 2018
privind prelungirea unor contracte de închiriere, încheiate cu persoane fizice
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.069/06.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că se impune prelungirea unor contracte de închiriere, încheiate cu persoane fizice având ca obiect terenuri ocupate de construcții: garaje, chioșcuri și balcon, terenuri aferente locuințelor aflate în proprietatea chiriașilor, un teren limitrof imobilului aflat în proprietate, precum și un teren folosit în vederea expunerii și comercializării tablourilor, picturilor, desenelor și țesăturilor, în sistem simeză al căror termen va expira la data de 30.06.2018, 07.07.2018, 14.07.2018, 15.07.2018, respectiv la data de 31.07.2018;

Având în vedere cererea înregistrată la Municipiul Sighișoara cu nr. 16.283/07.06.2018, formulată de către domnul Popoiu Costică, prin care acesta solicită prelungirea contractului de închiriere, având ca obiect locuința în care acesta este locatar, a cărui termen va expira la data de 31.07.2018;

Având în vedere clauza din contractele de închiriere, al căror termen va expira la data de 30.06.2018, 07.07.2018, 14.07.2018, 15.07.2018, respectiv la data de 31.07.2018, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 16.068/06.06.2018, prin care se propune prelungirea contractelor de închiriere, încheiate cu persoane fizice, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

          H O T Ă R Ă Ş T E:

Art. 1. (1) Se aprobă prelungirea contractelor de închiriere, încheiate cu persoane fizice, având ca obiect terenuri ocupate de construcții: garaje, chioșcuri și balcon, al căror termen va expira la data de 30.06.2018, 07.07.2018, respectiv la data de 15.07.2018, conform tabelului nominal - anexa nr. 1 la prezenta hotărâre.
(2) Chiria este cea stabilită prin contractele de închiriere şi se va indexa cu indicele de inflaţie anual sau semestrial, după caz.

(3) Perioada pentru care se aprobă prelungirea contractelor de închiriere este de:

- 5 (cinci) ani, pentru contractele de închiriere având ca obiect terenuri ocupate de construcții: garaje sau balcon;

- 1 (un) an pentru contractele de închiriere având ca obiect terenuri ocupate de construcții – chioșcuri.

 (4) Prelungirea contractelor de închiriere se va face prin act adiţional.

Art. 2. (1) Se aprobă prelungirea contractelor de închiriere, încheiate cu persoane fizice, având ca obiect terenuri aferente locuințelor aflate în proprietatea chiriașilor, al căror termen va expira la data de 30.06.2018 sau la data de 31.07.2018, conform tabelului nominal  - anexa nr. 2 la prezenta hotărâre.

(2) Chiria este cea stabilită prin contractele de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Prelungirea contractelor de închiriere se va face prin act adiţional.

Art. 3.  (1) Se aprobă prelungirea contractului de închiriere nr. 57/2013, așa cum a fost modificat și completat prin actele adiționale nr. 1 - 4, încheiat cu TOFALVI V. VENCEL ÎNTREPRINDERE FAMILIALĂ, având ca obiect lotul de teren nr. 2, în suprafață de 2,00 mp., situat în Municipiul Sighișoara, Piața Muzeului f. nr., în zona Turnului Fierarilor, la limita de est a spațiului verde cuprins între Turnul cu Ceas și Biserica Mănăstirii, în vederea expunerii și comercializării tablourilor, picturilor, desenelor, țesăturilor, în sistem simeză, a cărui termen va expira la data de 14.07.2018.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 4.  (1) Se aprobă prelungirea contractului de închiriere nr. 62/2013, încheiat cu STUPARU GENU și soția STUPARU RENATE, având ca obiect terenul limitrof imobilului aflat în proprietate, în suprafață de 79,00 mp., teren neproductiv, situat în Municipiul Sighișoara, str. Ana Ipătescu nr. 190A, a cărui termen va expira la data de 30.06.2018.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 5. (1) Se aprobă prelungirea contractului de închiriere nr. 1094/2008, așa cum a fost modificat și completat prin actul adițional nr. 1/2013, încheiat cu POPOIU COSTICĂ, având ca obiect spaţiul, cu destinația de locuinţă – apartamentul nr. 13, în suprafață de 18,86 mp., situat în Municipiul Sighișoara, str. Clujului, nr. 2A, a cărui termen va expira la data de 31.07.2018.
(2) Chiria este cea stabilită prin fișa de calcul, anexă la contractul de închiriere pentru spațiul cu destinația de locuință şi se va actualiza în funcție de venituri și de rata anuală a inflației, prin Hotărâre a Guvernului.

(3) Perioada pentru care se aprobă prelungirea contractului de închiriere pentru spațiul cu destinația de locuință este de 5 (cinci) ani.

(4) Prelungirea contractului de închiriere pentru spațiul cu destinația de locuință se va face prin act adiţional.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.
Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  8 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic.
17 ex.
B.A.        
